
[bookmark: _Toc77516495][bookmark: _Toc78291093]נחל ירדן עליון 
הירדן הוא גדול הנהרות בישראל ובו שני מקטעים, צפוני ודרומי, וביניהם הכינרת. ראש הנחל במקטע הצפוני במפגש התעלות של עמק החולה מוזן על ידי נחל דן, נחל חרמון, נחל שניר ונחל עיון. ראשיתו בנקודת ההתלכדות של הנחלים סמוך לקיבוץ שדה נחמיה וסופו באגם הכינרת. שטח ההיקוות של הירדן הצפוני הוא 1,565 קמ"ר, רובו בשטחה של מדינת ישראל. במזרח גובל הירדן בקו פרשת המים בגולן בין הירדן לנחל רקד הזורם לנהר הירמוך. במערב – בקו פרשת המים הארצית בגליל המזרחי. בצפון – היובלים העליונים נחל שניר בצפון עמק החולה ובלבנון.

[bookmark: _Toc78291094]מקורות מים וזיהום ושינויים שחלו בנחל ירדן עליון

[bookmark: _Toc78291095]מקורות מים וניצולם
ניהול משק המים באגן נשען על הסכמי מים רבים וסבוכים בין גורמים אינטרסנטיים שונים. בשנת 1995 נבנתה לירדן העליון תוכנית אב ושמה "ארץ פלגי מים". משנת 2011 אגודת המים "מים בגליל" מנהלת את חלוקת הקצאות המים השונות.

צרכני המים העיקריים של מי הירדן העליון הם טבע, מדגים, תיירות וחקלאות. מדיניות חלוקת המים נוטה לספק מים לצרכן החקלאי בשלב מאוחר ככל האפשר, מאחר שאינו מחזיר את המים אל הנחל כלל. בד בבד כדי לשמור על ספיקה מאוזנת יחסית בנחל עומדת מדיניות ההשקיה על 24 שעות ביממה.

עם זאת עדיין ניכרים הפרשים בספיקות המים בנחל בין החורף לקיץ כתוצאה מעלייה בצריכה וירידה בספיקה בכל המעיינות. כדי לאזן מצב זה, מתוכננת בנייה של שני מאגרים של 10 מיליון מ"ק לאיגום המים הזורמים בחורף. 

מעבר לאספקת המים מהמעיינות לנהר הירדן, ישנה גם זרימה שיטפונית בחורף. ספיקות הירדן בחורף יכולות להגיע ל-210 מ"ק לשנייה. במהלך הקיץ ספיקת הנחל יורדת ל-7-6 מ"ק לשנייה בלבד. במצב זה כמות המים הנכנסת לכינרת נעה בין 500 ל-650 מיליון מ"ק לשנה. ב-2005 החלה מדינת ישראל לספק מי ים מותפלים לשתייה לצרכן הפרטי. כך ירדה ירידה ניכרת צריכת המים מאגם הכינרת כמו גם לחץ הספקת המים של הירדן העליון לכינרת.

כיום צריכת המים מהכינרת היא כ-10 מיליוני קוב בשנה לעומת שאיבות בהיקפים של עד 500 מיליון קוב למוביל הארצי בשנה שהיו בעבר.

חורף 2019-2018 היה גשום במיוחד וכמות המשקעים בו עמדה על כ-130% מהממוצע הרב שנתי. בחורף 2019 היו זרימות חזקות במיוחד בכלל נחלי ישראל ובעיקר בירדן העליון. כמויות מים אלו מלאו את כלל מאגרי המים והעלו את מפלס הכינרת ב-3.5 מטרים.

מפלס הכינרת הגיע בקיץ 2018 לשפל הנמוך ביותר מאז שנת 2001 (-214.65), כ-22 ס"מ מהקו השחור (-214.87). הקו השחור הוגדר בשנת 2001 והוא המפלס הנמוך ביותר שנמדד אי פעם בכינרת. כאשר מפלס מי הכינרת נמוך מהקו השחור ישנה סכנה שישוחררו המעיינות המלוחים בקרקעית הכינרת. מצב כזה עלול להביא להמלחת הכינרת ולגרום לאסון אקולוגי חסר תקדים. 

מי הנחל נצרכים על ידי הגופים האלה:

אגודת דן מערבי
אגודת דן מזרחי
אגודת המים של שאר ישוב
חוות פורלים
נחלי ראש הירדן מוזנים מכמה מקורות ובהם:

עין דן בספיקה של יותר מ-9 מ"ק לשנייה בסוף החורף
עינות הבניאס בנחל חרמון בספיקה של 6 מ"ק לשנייה
מעיינות נחל שניר
עין אל וזאני
מעיינות נחל עיון
מי המוביל המלוח בספיקה של כ-15 מיליון מ"ק בשנה.

[bookmark: _Toc78291096]מקורות זיהום
מקורות זיהום נקודתיים קבועים בנחל
בעבר הוזרמו לירדן העליון כמויות גדולות של ביוב גולמי מכל היישובים שבאגן ההיקוות. מצב זה הביא לפריחת אצות בכינרת ולזיהומהּ. מדינת ישראל בשיתוף גורמים רבים הקימה מנהלת לירדן העליון והביאה לסילוק מרבית מקורות הזיהום של הירדן העליון.
לנהר הירדן העליון מוזרמים קבוע המקורות האלה:
מדגים, פורלים וחדקנים

מקורות זיהום לא נקודתיים קבועים 
1. ניקוזי דשנים וחומרי הדברה משטחים חקלאיים לכל אורך הירדן ובעיקר בעמק החולה.
2. רעיית בקר בדופן הגולן, מקום שפיעתם של מעיינות רבים בכמה מפלסי גובה שונים. באזורים אלו רעיית הבקר רבה ובעטייה נחלי הגולן חורגים תכופות בריכוז קולי צואתי. הנחלים זורמים לירדן העליון ומעבירים אליו מזהמים שונים.
מקורות זיהום לא קבועים בתחום ישראל – תקלות
1. זרימת מים מזוהמים ממקור לא ידוע בשפך דישון לירדן הדרומי
2. אירוע שפכי שמן שַׁנָּאִים סמוך למצד עתרת
3. הופעת שמן בערוץ הירדן ההיסטורי (לפני שהוסט) סמוך לכפר בלום
4. תשטיפים מאתר ההטמנה תאנים בנחל קובעת
5. גלישת ביוב מקו מאסף ראשי מעין קניה לנחל חרמון
6. גלישת ביוב מקיבוץ שניר לנחל חרמון
7. עודפי קולחים מהמאגרים צור, הגושרים וקריית שמונה
8. ירדן עליון – גלישות ביוב מכרכום
9. אזור צפון הגולן – גלישות ביוב משמעותיות מבוקעאתא וממג'דל שמס

מפגעי זיהום חוצה גבולות
מקורות הנחלים חרמון, שניר ועיון מגיעים משטח לבנון. לעומתם נהר דן, מקור המים העיקרי, הוא בשטח ישראל בלבד. הנחלים שמקורם בשטח לבנון עשויים להכיל מזהמים שונים כגון ביוב סניטרי מכפרי הסביבה, שפכי תעשייה זעירה כגון מוסכים ומפעלי מזון כמו גם סילוק ספורדי של ביוביות סמוך לגבול ישראל לבנון.

[bookmark: _Toc78291097]שינויים שחלו בנחל
לא חלו שינויים של ממש בנהר הירדן העליון בתקופה זו.

המשרד להגנת הסביבה מקיים במהלך השנה פעולות ניטור ומעקב שוטף אחר הנחלים בישראל. בנחל תנינים נעשה ניטור כימי בשתים-עשרה נקודות דיגום קבועות. הניטור נעשה פעמיים בשנה בסתיו ובאביב. בכל דיגום נבדקים יותר מעשרה פרמטרים קבועים.

1. [bookmark: _Toc78291099]תחנה 703 – נחל דן, גשר דפנה, כביש דן מערבי
תחנה זו ממוקמת בנהר הדן בקטע שבו הנחל זורם בערוץ מרכזי אחד (לפני התפלגותו ליובליו השונים) ובמורד נקודת ההזרמה של מי פלט חוות הפורלים של קיבוץ דן. המים צלולים וקרים, בסביבות 14 מעלות צלזיוס. אפשר שתיתוסף נקודת מדידה מעל לנקודת השפך של הבריכות לדן כדי לבודד לחלוטין את איכות המים בדן בלי מי הפלט.

תוצאות דיגום אביב
בראש הנחל ריכוז צח"ב (צריכת חמצן ביולוגית) נמוך מאוד. החנקן הכללי נמוך ביחס למורד הנחל ומתחלק יחסית שווה בין הניטראט לחנקן האורגני. תוצאה זו מצביעה על שהנוטריינטים הנפלטים מחוות הדגים עוברים טיהור עצמי יעיל ומהיר יחסית על ידי הידרוביולוגיה בנהר. ריכוז משמעותי של ניטראט מצביע גם על תנאי חמצון טובים בנחל. ריכוז הקולי נמוך ומקורו אינו ודאי. משערים שהוא מגיע מבסיסי צה"ל במעלה החרמון והר דב. 

תוצאות דיגום סתיו
תוצאות דומות לתוצאות האביב למעט ירידה קלה בריכוז צח"ב וקולי צואתי מצביעות על שהמערכת יציבה על אף ההפרעות השונות. אין להסיק מתוצאות אלו על השפעת פלט בריכות הדגים על הביולוגיה בנהר כיוון שקצב צריכת הנוטריינטים גבוה מאוד. מאחר שבסתיו ובאביב יש עדויות לנוכחות חיידקי קולי צואתי, במערך הדיגום החדש ננסה לאמת את המידע הזה מול מקור המים בעין דן על ידי הוספת נקודת דיגום בראש הנחל.

ניתוח תוצאות רב שנתי
הנחל נדגם רק מסתיו 2017 ולכן לא הצטברו די נתונים לניתוח רב שנתי של תחנה זו.

[bookmark: _Toc78291100]תחנה 698 – נחל שניר, גשר מעיין ברוך (כביש 99)
נקודת הדיגום ממוקמת מתחת לגשר נחל שניר (חצבאני) של כביש 99 ומעל לכניסה של נחל עיון. מעל תחנה זו יש אתרי תיירות ובהם שמורת טבע נחל שניר וקייקים כפר בלום. כמו כן מוזרמים לשניר פלט בריכות הדגים של "דג על הדן" ומקורות ביוב מעבר לגבול לבנון. טמפרטורת המים של נחל שניר גבוהה יותר מהדן ומימיו מלוחים יותר. 

תוצאות דיגום אביב
ספיקת המים גבוהה יותר ומשפיעה על רוב הפרמטרים. ריכוז החנקן הכללי נמוך ופילוג צורניו דומה לנחל דן ונחצה בין חנקן אורני לחנקן ניטראט. מצב זה מראה שגם בנחל שניר מתקיים טיהור עצמי יעיל בנחל. עם זאת יש ריכוזי קולי צואתי גבוהים יותר בשניר מבדן. מצב זה מצביע על מקורות זיהום נוספים בנחל נוסף על פלט מי בריכות הפורלים.

תוצאות דיגום סתיו
בשל ירידה בספיקה, ריכוזי הפרמטרים עולים מעט בסתיו ביחס לאביב ובהם צח"ב (צריכת חמצן ביולוגית), חנקן כללי וקולי צואתי. עם זאת ריכוז המוצקים המרחפים עלה משמעותית וכמוהו גם המליחות, ככל הנראה בהשפעת פלט מי בריכת הדגים ופעילות הקייקים. במערך הדיגום החדש של הירדן העליון בשנת 2020 הוסטה נקודת הדיגום לשפך נחל שניר בירדן. כך אפשר להיטיב לראות את השפעת נחל שניר על מי הירדן. 

ניתוח תוצאות רב שנתי
הנחל נדגם רק מסתיו 2017 ולכן לא הצטברו די נתונים לניתוח רב שנתי של תחנה זו.

[bookmark: _Toc78291101]תחנה 734 – נחל חרמון, גשר כפר סאלד
התחנה ממוקמת סמוך לתחנה ההידרומטרית בנחל חרמון (בניאס). רוב המים מגיעים מעינות הבניאס אך גם מזרימות בנחל שיאון וסער. עיקר הזיהום המגיע אל הנחל מקורו בפלט בריכות מדגה של חידקנים בקיבוץ דן. פלט זה להבדיל מחוות הפורלים הוא פלט מנתי ולא רציף. כמו כן באגן החרמון, בעיקר בקיבוץ שניר, יש רעיית בקר ובעטיה ריכוז הקולי גבוה יחסית, ומיישובי צפון הגולן מתחרשות הגלשות של ביוב סניטרי.

תוצאות דיגום אביב
הספיקה הגבוהה במעיינות הבניאס בחורף הגשום של 2019-1018 הגיעה ל-6 קוב בשנייה והתבטאה בירידה במליחות המים ובריכוז קולי צואתי. ואולם תוצאה זו אינה יציבה שכן במעלה התחנה מושפעת מרעיית בקר ומגלישות ביוב. ריכוז דומה של ניטראט וחנקן אורגני לעומת צורני החנקן האחרים מצביע על התקיימות תנאי חמצון טובים. 

תוצאות דיגום סתיו
בסתיו ירדה הספיקה מתחת לקוב בשנייה והביאה לעלייה במליחות ובריכוז של פחמן כללי וקולי. התופעה צפויה לפי כמות המים בנחל. 

ניתוח תוצאות רב שנתי
הנחל נדגם רק מסתיו 2017 ולכן לא הצטברו די נתונים לניתוח רב שנתי של תחנה זו.
[bookmark: _Toc78291102]תחנה 3614 – נחל עיון, בריכת מפל התנור
התחנה ממוקמת במורד מפל התנור בשמורת נחל עיון. מקורות המים של הנחל נמצאים בלבנון כמו גם מקור הזיהום העיקרי לנחל. מקצת מהמים המגיעים אל הנחל מסופקים מלאכותית כדי לשמור על הזרימה בנחל.

תוצאות דיגום אביב
באביב התקבלו ריכוזי צח"ב (צריכת חמצן ביולוגית) נמוכים וריכוזים בינוניים של קולי צואתי. אף שמי דן מוזרמים לערוץ נחל עיון ישנה הזנה של מקור זיהום באגן הנחל. ריכוז החנקן הכללי נמוך ורוב ריכוזו ניטראט, כלומר, בנחל מתקיימים תנאי חמצון טובים. 

תוצאות דיגום סתיו
רוב הפרמטרים ירדו מעט ביחס לתוצאות אביב 2019, ריכוז המוצקים המרחפים פחת ככל הנראה בשל הפסקת זיהום ממעלה הערוץ.

ניתוח תוצאות רב שנתי
הנחל נדגם רק מסתיו 2017 ולכן לא הצטברו די נתונים לניתוח רב שנתי של תחנה זו.
[bookmark: _Toc78291103]תחנה 673 – נחל ירדן עליון, גשר חורי
התחנה ממוקמת מתחת לגשר חורי (גשר הפקק) ומייצגת את מכלול המים מעמק החולה ומתעלת הביטחון (מעיינות דופן הגולן) ואת מי הדישון (מעיינות הגליל). אל מי הירדן באזור גשר חורי מגיעים דשנים מהאזור החקלאי של עמק החולה. עוד מגיעים מי ניקוז משטחי רעייה (בעיקר בתעלת הביטחון) ומעת לעת מתרחשות הגלשות של אתר ההטמנה תאנים (נחל דישון). בתחנה זו נרשמת לרוב עלייה משמעותית בריכוזי הקולי הצואתי.

תוצאות דיגום אביב
באביב התקבל ריכוז צח"ב (צריכת חמצן ביולוגית) נמוך בשל ספיקה גבוהה של מים בנהר בתום שנה גשומה. הנחה זו נתמכת בריכוזי קולי צואתי נמוכים. ריכוזי חנקן כללי נמוכים, רובו מורכב מחנקן אורגני, מצב זה נובע מנוכחות אצות בגוף המים בנחל.

תוצאות דיגום סתיו
למעט ירידה משמעותית בריכוז המוצקים המרחפים היו התוצאות דומות לאביב. אפשר שירידה בספיקה הפחיתה את ההרחפה.

ניתוח תוצאות רב שנתי
הנחל נדגם רק מסתיו 2017 ולכן לא הצטברו די נתונים לניתוח רב שנתי של תחנה זו.

[bookmark: _Toc78291104]תחנה 3653 – נחל ירדן עליון, גשר הדודות
התחנה ממוקמת בגשר הדודות ההרוס תחת היישוב כרכום בירדן ההררי. אל קטע זה מגיעים דרך נחל טובים מי ביוב של טובה זנגרייה עקב תקלות וגלישות של ביוב. עוד מגיעים מי ניקוז של שטחי רעיית בקר ומים שמקורם בפעילות הקייקים של הירדן ההררי עד מצד עטרת. בירדן ההררי קיימת התחנה ההידרואלקטרית של קיבוץ כפר הנשיא. תחנה זו מווסתת את זרימת המים.

תוצאות דיגום אביב
ביחס לסתיו היה ריכוז גבוה מעט של חנקן כללי וריכוז צח"ב (צריכת חמצן ביולוגית) גבוה יותר במעט. ריכוז הפרמטרים וקולי צואתי לא היה גבוה כתוצאה מהספיקה הגבוהה.

תוצאות דיגום סתיו
למעט שינויים קלים דמו התוצאות לאביב. ביחס לשנים קודמות היו הספיקות בירדן גבוהות יחסית בקיץ ולא ניכרה השפעה של ממש על הפרמטרים.

ניתוח תוצאות רב שנתי
הנחל נדגם רק מסתיו 2017 ולכן לא הצטברו די נתונים לניתוח רב שנתי של תחנה זו.

[bookmark: _Toc78291105]תחנה 672 – נחל ירדן עליון, גשר אריק
תחנה זו היא הדרומית בנהר הירדן העליון וממוקמת תחת גשר אריק כמה ק"מ במעלה השפך של הירדן לכנרת.

תוצאות דיגום אביב
התוצאות בגשר אריק דומות לתוצאות בתחנה 3653. ספיקת המים הגבוהה בשנת 2019 גרמה לאיכות מים טובה בנהר. ריכוזי קולי וחנקן כללי נמוכים ויחס שווה בין חנקן אורגני לניטראט. מצב זה מראה על תנאי חמצון טובים ועל נוכחות אצות בגוף המים. 

תוצאות דיגום סתיו
התוצאות בסתיו דומות לאלו שבאביב למעט ריכוז המוצקים המרחפים שירד משמעותית. אין הסבר ודאי לתופעה זו. ייתכן שהירידה בספיקה והשטח המישורי יחסית גרמו לירידה במהירות הזרימה ולתנאי שיקוע טובים יותר בחלקו האחרון של הירדן העליון. 

ניתוח תוצאות רב שנתי
הנחל נדגם רק מסתיו 2017 ולכן לא הצטברו די נתונים לניתוח רב שנתי של תחנה זו.

[bookmark: _Toc78291106]תחנה 3079 – נחל דישון, סכום מעיינות דישון עליון
נחל דישון הוא נחל איתן הנשפך לירדן מעט מעל גשר חורי לאחר התלכדותו עם הנחלים חצור וקובעת. תחילת הזרימה במעלה נחל דישון. נקודת הדיגום מאפיינת את איכות המים במעיינות אלו, והיא נמצאת במורד ההתלכדות של נחל צבעון ונחל דישון מתחת לכפר גוש חלב.

תוצאות דיגום אביב
ריכוזי חנקן כללי גבוהים ביחס לירדן העליון שרובו ניטראט מראה על תנאי חמצון טובים בנחל. ריכוז צח"ב (צריכת חמצן ביולוגית) נמוך וריכוז קולי צואתי אופייני לנחל. 

תוצאות דיגום סתיו
ריכוז קולי צואתי גבוה מאוד וריכוז מוצקים מרחפים גבוה. חשד למקור זיהום מגוש חלב. עם זאת עדיין רוב החנקן ניטראט וריכוז הניטריט נמוך מאוד. לכן אפשר להסיק שבנחל תנאי חמצון טובים. 
הוחלט בדיגום הירדן העליון ב-2020 להסיט תחנה זו למורד נחל דישון סמוך לשפכו לירדן. תוצאות הבדיקה בתחנה זו מראות את השפעתו של נחל דישון על הירדן העליון.

ניתוח תוצאות רב שנתי
הנחל נדגם רק מסתיו 2017 ולכן לא הצטברו די נתונים לניתוח רב שנתי של תחנה זו.

[bookmark: _Toc78291107]תחנה 3656 – נחל עמוד, מורד עין יקים
תחנה זו ממוקמת סמוך לשפיעת עין יקים. מעיין זה אינו ממוקם בנחל עמוד אלא בנחל מירון הנשפך לנחל עמוד. הדיגום נעשה במקום תחילת הזרימה האיתנה לערוצי הנחל. בשל הסמיכות למעיין, ריכוז החיידקים נמוך ביחס לתחנות הדיגום האחרות. ישנם ריכוזים נמוכים של חנקן כללי וצח"ב (צריכת חמצן ביולוגית), ומקור המים לנחל עמוד איכותי ואמין.

תוצאות דיגום אביב
ריכוזי צח"ב נמוכים וריכוז גבוה במיוחד של חנקן כללי שרובו אורגני. נראה שהדיגום זוהם מהרחפה של חומר אורגני שקוע. הנחה זו נתמכת בריכוז נמוך מאוד של קולי.

תוצאות דיגום סתיו
ריכוזי צח"ב נמוכים וריכוז חנקן כללי נמוך יחסית לצד ריכוזי קולי צואתי גבוהים במיוחד בשל הימצאות בקר בנחל מירון. 
בתוכנית דיגום הירדן העליון לשנת 2020 הוחלט להסיר תחנה זו מאחר שנחל עמוד אינו חלק מאגן הירדן העליון אלא נשפך ישירות לכנרת.

ניתוח תוצאות רב שנתי
ריכוזים נמוכים של חנקן כללי ושל צח"ב. מקור המים לנחל עמוד איכותי ואמין. הנחל נדגם רק מסתיו 2017 ולכן לא הצטברו די נתונים לניתוח רב שנתי של תחנה זו.

[bookmark: _Toc78291108]תחנה 662 – נחל משושים, מורד מחנה צנובר
התחנה ממוקמת בחלק העליון של נחל משושים ולפני כניסת המים של נחל דורה שבסביבתו רועה המון בקר. מסיבה זו כמות הקולי הצואתי בראש הנחל נמוכה יחסית למורדו בבטיחה. עם זאת עדיין יש חדירה של מים ממעלה התחנה ורעייה. המליחות בנחל משושים גבוהה מעט מזו שבירדן. 

תוצאות דיגום אביב
ריכוזים נמוכים של צח"ב (צריכת חמצן ביולוגית) ושל חנקן כללי וקולי צואתי לצד ריכוז גבוה של מוצקים מרחפים. העונה הגשומה של 2019 הביאה לזרימות חזקות במיוחד בגולן, לשטיפה של הנחל ולהרחפה. ירידה בהימצאות בקר בערוץ הנחל. 

תוצאות דיגום סתיו
כל הפרמטרים נמוכים יותר ביחס לתוצאות האביב, במיוחד ריכוז המוצקים המרחפים כנראה בשל ירידה בספיקה ואי הרחפה למי הנחל.
בתוכנית דיגום הירדן העליון לשנת 2020 הוחלט להסיר תחנה זו מאחר שנחל משושים אינו חלק מאגן הירדן העליון אלא נשפך ישירות לכנרת.

ניתוח תוצאות רב שנתי
הנחל נדגם רק מסתיו 2017 ולכן לא הצטברו די נתונים לניתוח רב שנתי של תחנה זו. 

[bookmark: _Toc78291109]תחנה 3654 – נחל משושים, משושים בטיחה, כביש 87
התחנה ממוקמת בתחנה ההידרומטרית תחת גשר נחל משושים בכביש 87. לאורך נחל משושים רועה המון בקר האחראי לעלייה של ריכוזי קולי צואתי במורד הנחל. נוסף על כך יש מטיילים רבים הרוחצים בבריכת המשושים ותרומתם לזיהום ניכרת. 

תוצאות דיגום אביב
ריכוזים נמוכים של צח"ב (צריכת חמצן ביולוגית) ושל חנקן כללי וקולי צואתי. תוצאות אלו דומות לתוצאת הדיגום בתחנה הממוקמת במעלה הנחל למעט ריכוז המוצקים המרחפים הנמוך גם הוא.  ניכרת השפעת השנה הגשומה על נחל משושים.

תוצאות דיגום סתיו
התוצאות בסתיו דומות לאלו שבאביב. השפעתם של הנחלים דורה וקצרין נמוכה יחסית.
בתוכנית דיגום הירדן העליון לשנת 2020 הוחלט להסיר תחנה זו מאחר שנחל משושים אינו חלק מאגן הירדן העליון אלא נשפך ישירות לכנרת.

ניתוח תוצאות רב שנתי
הנחל נדגם רק מסתיו 2017 ולכן לא הצטברו די נתונים לניתוח רב שנתי של תחנה זו.

[bookmark: _Toc78291110]תחנה 3655 – נחל יהודייה, יהודייה בטיחה, כביש 92
התחנה ממוקמת ליד התחנה ההידרומטרית בנחל יהודייה סמוך לכביש 92. באגן נחל יהודייה רועה המון בקר. במעלה תחנת הדיגום מצויה מכלאת בקר. לא בכדי מראות התוצאות בתחנה זו ריכוזי קולי צואתי גבוהים. בעבר היה נחל יהודייה עמוס במטיילים אך בשנים האחרונות נסגר בשל התפרקות סלעים בדופן מָעוֹק הנחל. 

תוצאות דיגום אביב
ריכוזי צח"ב (צריכת חמצן ביולוגית) וחנקן נמוכים יחסית לצד ריכוז גבוה של חיידקי קולי צואתי. כאשר במכלאת הבקר ישנם כמה ראשי בקר בלבד אפשר לזהות נוכחות של חיידקי קולי צואתי בתחנת יהודייה.

תוצאות דיגום סתיו
כל הפרמטרים נמוכים יותר ביחס לאביב. ירידה בספיקה הפחיתה את ההרחפה. הייתה עלייה לא מוסברת במליחות.
בתוכנית דיגום הירדן העליון לשנת 2020 הוחלט להסיר תחנה זו מאחר שנחל יהודייה אינו חלק מאגן הירדן העליון אלא נשפך ישירות לכנרת.

ניתוח תוצאות רב שנתי
הנחל נדגם רק מסתיו 2017 ולכן לא הצטברו די נתונים לניתוח רב שנתי של תחנה זו.

[bookmark: _Toc78291111]סיכום שנה
אירועים עיקריים משמעותיים
אירוע שפכי שמן שַׁנָּאִים סמוך למצד עתרת
הופעת שמן בערוץ הירדן ההיסטורי (לפני שהוסט) סמוך לכפר בלום
תשטיפים מאתר ההטמנה תאנים בנחל קובעת
עודפי קולחים מהמאגרים צור, הגושרים
אביב וסתיו
איכות המים באביב מושפעת מאירועי הגשם ומזרימות החורף. ואולם אל הנחל מגיעים מזהמים רבים כגון גלישת ביוב וגלישה ממאגרי קולחים ותשטיפי משטחים מזוהמים. איכות המים בסתיו מושפעת למדי מאירועי זיהום נקודתיים. הזרימה בנחלים איטית יותר ולכן מתקיימים תהליכי שיקוע ונשטפים פחות מזהמים חדשים.

מגמות ושינויים צפויים
מערך הניטור צפוי להשתנות בשנת 2020 בירדן העליון. עד למועד זה יש ארבע תחנות ניטור בלבד באפיק הירדן העליון ובערוצי המשנה תחנות רבות, ובהן תחנות ניטור לנחלים הזורמים לכנרת ולא לירדן. מערך ניטור שכזה מקשה על ניתוח התוצאות ועל זיהוי מקורות הזיהום. במערך הדיגום החדש הוגדרו עשר תחנות ניטור באפיק הירדן. עוד ארבע תחנות של היובלים העיקריים הזורמים לירדן הוזזו סמוך לאזור שפיכתם לירדן. שינוי זה יגדיל משמעותית את הרזולוציה של תמונת מצב הנחל, את אמינות ניתוח התוצאות ואת הקשר הכימי בין תחנות הדיגום בנהר.

קבצים להורדה
גרפים
ניטור בירדן העליון בשנת 2019 (36.69 Kb)

